recursal/SuperWikiNEXT-32B huggingface dataset:
**გაეროს გენერალური ასამბლეის პირველი სესია** — გაიხსნა 1946 წლის 10 იანვარს ლონდონის მეთოდისტების ცენტრალურ დარბაზში.

გაეროს აღმასრულებელმა მდივანმა გლადუინ ჯებმა, გაეროში კოლუმბიის დელეგაციის ხელმძღვანელს და გაეროს მოსამზადებელი კომისიის თავმჯდომარეს ედუარდო სულეტა ანხელს შეატყობინა და ჩანიშნა შეხვედრა. ბელგიელი პოლ-ჰენრი სპააკი აირჩიეს გენერალური ასამბლეის პირველ პრეზიდენტად 28 ხმით 23-ის წინააღმდეგ, მან აჯობა ტრიუგვე ლის (რომელიც გაერო-ს პირველი გენერალური მდივანი იყო).

პირველი სესიის მეორე შეხვედრა გაიხსნა ფლაშინგ მედოუს-კორონა პარკში, ნიუ-იორკში, 1946 წლის 23 ოქტომბერს.

სქოლიო
------

1. ↑  Verbatim Record of the First Plenary Session of the UN General Assembly.  დაარქივებულია ორიგინალიდან — 2014-07-14. ციტირების თარიღი: 2023-10-20.
2. ↑  October 23 1946 CE – The United Nations General Assembly Convenes in New York for the First Time.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| ხ • გ • რ
გაეროს გენერალური ასამბლეის სესიები |
| --- |
|  |
| სესიები | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20
* 21
* 22
* 23
* 24
* 25
* 26
* 27
* 28
* 29
* 30
* 31
* 32
* 33
* 34
* 35
* 36
* 37
* 38
* 39
* 40
* 41
* 42
* 43
* 44
* 45
* 46
* 47
* 48
* 49
* 50
* 51
* 52
* 53
* 54
* 55
* 56
* 57
* 58
* 59
* 60
* 61
* 62
* 63
* 64
* 65
* 66
* 67
* 68
* 69
* 70
* 71
* 72
* 73
* 74
* 75
* 76
* 77
* 78
 |
|  |
| საგანგებო რიგგარეშე სესიები | 
* 1
* 2
* 3
* 4
* 5
* 6
* 7
* 8
* 9
* 10
* 11
 |

 |
ქვათახევი
**ქვათახევი**, ან **ქვაბთახევი** — XII-XIII საუკუნეების ქართული მონასტერი კასპის მუნიციპალიტეტის სოფელ წინარეხიდან 5 კმ-ზე, მდ. კავთურის სათავესთან.

ქვათახევის სამონასტრო კომპლექსში შედის მთავარი ტაძარი, სატრაპეზო, კოშკი და სენაკები. თავდაპირველად დედათა მონასტერი იყო. ქვათახევის ტაძარი ხუროთმოძღვრული ფორმებითა და მორთულობით ახლოს დგას ბეთანიის ტაძართან. იგი XII-XIII საუკუნეების მიჯნით თარიღდება და მიეკუთვნება იმ ძეგლთა ჯგუფს, რომლებშიც საბოლოოს შემუშავდა ქართული გუმბათოვანი ეკლესიის კანონიკური ფორმები (დამოკლებული და კვადრატს მიახლოებულია გეგმა, გუმბათი საყრდენად 4 თავისუფლად მდგარი ბოძის ნაცვლად დარჩენილია ბოძების ერთი წყვილი, მეორე - აღმოსავლეთით წყვილი კი საკურთხევლის კედლებთანაა შერწყმული; აღარ არის პატრონიკეები, შენობის კორპუსი რამდენადმე დადაბლებულია, გუმბათის ყელი კი წაგრძელებული).

ქვათახევის ტაძარში შიგა სივრცე შექმნილი ჯვრის მკლავებითა და მათ გადაკვეთაზე აღმართული გუმბათით. სამხრეთიდან და დასავლეთიდან კარიბჭეებით გაფორმებული თითო შესასვლელია. ფასადები შემოსილია სუფთად გათლილი თეთრი ქვის კვადრატებით. ტაძარი უხვადაა შემკული მდიდრული ჩუქურთმებით. მორთულობა თავმოყრილია სარკმლის ირგვლივ, აღმოსავლეთ ფასადზე გამოსახულია კუთხით დაყენებული კვადრატები, დიდი ჯვარი. სარკმლები შემკულია მოჩუქურთმებული საპირეებით. ასევე უხვადაა მორთული ჩრდილოეთი, დასავლეთი და სამხრეთი ფასადებიც. გუმბათის ყელი დაგვირგვინებულია მდიდრული ჩუქურთმებით შემკული მაღალი ფრაზითა და ორმაგი კარნიზით, მოჩუქურთმებული სარკმლებით, რომლების ერთიანად მორთულ ზედაპირს ქმნის. სამრეკლო აშენებულია 1872 წელს. ეკლესია ძლიერ დაზიანდა XIV საუკუნეში, თემურლენგის შემოსევათა დროს. 1854 ძეგლი კაპიტალურად შეაკეთებინა გიორგი XII-ის შვილიშვილმა იოანე თარხან-მოურავმა. 1854-1874 წლებში ქვათახევის არქიმანდრიტი იყო ტარასი ალექსი-მესხიშვილი.

ქვათახევი ძველი ქართული მწიგნობარის კერაც იყო. სხვადასხვა დროს აქ მოღვაწეობდნენ მწერლები და კალიგრაფები: ფილიპე ბარათაშვილი (XVI ს.), იოანე ავალიშვილი (XVI-XVII სს.), იოანე ხელაშვილი (XIX ს. დამდეგი), დოსითეოზ ფიცხელაური , ტარასი ალექსი-მესხიშვილი (ორივე XIX ს.) და სხვა. ჩვენამდე მოღწეულია ქვათახევის ბიბლიოთეკის რამდენიმე ხელნაწერი.

ტაძარს 2006 წელს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია

ლიტერატურა
----------

* *საღარაძე შ. მენაბდე ლ.*, ქართული საბჭოთა ენციკლოპედია, ტ. 10, თბ. 1986. — გვ. 506.

სქოლიო
------

1. ↑  საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
ფიონი (შვეიცარია).
**ფიონი** (გერმ. Föhn; ლათ. favonius – თბილი დასავლეთის ქარი) — თბილი, მშრალი და მძაფრი ქარი, რომელიც დროდადრო უბერავს მთებიდან ხეობებისაკენ. ფიონის დროს ჰაერის ტემპერატურა მნიშვნელოვნად და სწრაფად მაღლდება, ხოლო შეფარდებითი სინოტივე მკვეთრად ეცემა, ზოგჯერ 10-20%-მდეც.

ფიონის დაწყების დროს შეიმჩნევა ტემპერატურის მკვეთრი და სწრაფი რყევა, ასევე ირყევა ტენიანობაც, როდესაც ხდება ფიონის თბილი ჰაერის შეჯახება ცივ ჰაერთან, რომლებიც ხეობებს ავსებენ. 
ფიონის სიმკვეთრე მიუთითებს ფიონური ნაკადის ძლიერ ტურბულენტურობაზე. 
ფიონი გრძელდება რამდენიმე საათიდან რამდენიმე დღემდე, ზოგჯერ ხდება შეჩერება.

ფიონები ალპებში უძველესი დროიდანაა ცნობილი. ფიონი ძალზე ხშირია დასავლეთ კავკასიონის სამხრეთ და ჩრდილოეთ კალთებზე. 
ხშირად შეინიშნება ყირიმის ნახევარკუნძულზე, ალთაისა და შუა აზიის მთებში, იაკუტიაში, დასავლეთ 
გრენლანდიაში, კლდოვანი მთების აღმოსავლეთ კალთებზე და ასევე სხვა მრავალ მთათა სისტემაზე.

ფიონის ცა ჟენევაში (შვეიცარია).
ფიონი შეიძლება წარმოიქმნას ნებისმიერ მთათა სისტემაში, თუ ჰაერის საერთო ცირკულაციის დინება კვეთს ქედებს საკმაო სიმაღლეზე. 
ქარპირა მხარეებში ჰაერი ეშვება ქედებიდან, ხოლო წარმოქმნილი სივრცითი ჰაერის გათხელება მიისწრაფვის მაღლამდებარე ფენებზე. 
ფიონის დროს არსებული მაღალი ტემპერატურა განპირობებულია მისი ადიაბატური გათბობით. ტემპერატურის ვერტიკალური გრადიენტი თითქმის
ყოველთვის მშრალადიაბატურზე ნაკლებია.

ხანგრძლივი და ინტენსიური ფიონის შედეგად მიმდინარეობს მთებში თოვლის დნობა. 
ზაფხულის ფიონი მაღალი ტემპერატურისა და სიმშრალის ხარჯზე დამღუპველად მოქმედებს მცენარეულობაზე. ასე მაგ. დასავლეთ საქართველოში (ქუთაისი) არის შემთხვევები, სადაც ზაფხულის ფიონების დროს მიმდინარეობს ხეების ფოთლების ცვენა და მოწყვეტა. 

ფიონი ფიქსირდება ასევე არქტიკულ ჰაერში. ისლანდიაში ძლიერი ფიონების დროს ფიქსირდებოდა ჰაერის ტემპერატურის მატება 
თითქმის 30°C-ით (რამდენიმე საათის განმავლობაში).

გალერეა
-------

* 
* 
* 
*

რესურსები ინტერნეტში
--------------------

ვიკისაწყობში არის გვერდი თემაზე:
***ფიონი***

* Mountain waves and Downslope winds – Seite mit animierten Lehrmaterial (englisch, Audio)
* Felix Welzenbach: Einführung in die moderne thermodynamische und hydraulische Föhntheorie mit Abbildungen
* Föhn Vorhersage Schweiz დაარქივებული 2011-01-06 საიტზე Wayback Machine.
* Wie Föhn entsteht? Nicht so, wie Sie denken « Wetterblog Frank Wettert
* Bild Föhnmauer
* Satellitenfilm eines Nordföhns an den Alpen mit Staubewölkung დაარქივებული 2015-09-22 საიტზე Wayback Machine.
* Video von einer Foehn Lage in der Schweizer Alpen
* Dank Föhn: Die Alpen zum Greifen nah am Bayerwald (Sturmjäger Martin Zoidl)

ლიტერატურა
----------

* С. П. Хромов, М. А. Петросянц, Метеорология и климатология, МГУ. 2001.
**პეტრისბერგი** (გერმ. Petrisberg, ან Der Petrisberg zu Trier - ტრირის პეტრისბერგი) — ქალაქ ტრირის ნაწილი.

მდებარეობა და სახელის ისტორია
-----------------------------

პეტრისბერგი მდებარეობს ტრირის შიდაცენტრის აღმოსავლეთით 265 მ. სიმაღლეზე. პეტრისბერგი, ქართ. იგივე „პეტრეს მთა" წარმოადგენს ქალაქის ერთ-ერთ ხალხმრავალ ნაწილს ტრირში. პეტრეს მთიდან ქვემოთ იშლება 100 მეტრის სიღრმეზე მდებარე ქალაქ ტრირის დანარჩენი ნაწილები. 

ჩრდილოეთით მას კიურენცში აველერტალი ჰყოფს, ხოლო სამხრეთით კი ოლევიგერტალი, აღმოსავლეთით კი პეტრისბერგი ესაზღვრება ტარფორსტს, დასავლეთით - მიტე-გარტენფელდს.

ყველაზე მცირე 1823 წლიდან პეტრისბერგს უნდა რქმეოდა „მარტინსბერგი". სახელი „პეტრისბერგი" ამ მთას დაერქვა მას შემდეგ, რაც დღევანდელი „ზიკინგენშტრასე" დაგრძელდა კერძო საგლეხო მეურნეობის ფართობის ხარჯზე, რომლის მფლობელიც ყოფილა გვარად ვინმე პეტერსი.

პეტრისბერგზე მდებარეობს ტრირის უნივერსიტეტის სასწავლო-კვლევითი კომპლექსი და სტუდენტთა ქალაქი.

რესურსები ინტერნეტში
--------------------

* ბაღების სამხარეო დათვალიერება 2004 წელს პეტრისბერგზე
* პეტრისბერგი
* ტრირის სამეცნიერო პარკი
* პეტრისბერგის პერსპექტივა დაარქივებული 2015-02-24 საიტზე Wayback Machine.
**თბილისის ქართული გიმნაზია**, *სათავადაზნაურო გიმნაზია* — 1878 თბილისში დაარსდა „ღარიბ მოწაფეთა შემწე ტფილისის გუბერნიის თავად-აზნაურთა საზოგადოება", რომელმაც აირჩია გამგე კომიტეტი (თავმჯდომარე გ. ერისთავი, თავმჯდომარის ამხანაგი კონსტანტინე მამაცაშვილი, წევრები: ვ. თულაშვილი, ნიკოლოზ ცხვედაძე, იაკობ გოგებაშვილი, ლ. მაღალაშვილი, დ. ერისთავი და ნ. ქანანოვი). 

გამგე კომიტეტმა საზოგადოების წესდების საფუძველზე 1879 წელს გახსნა ვაჟთა პირველი ქართული სათავადაზნაურო დაწყებითი სკოლა; 1887/85 სასწავლო წელს სკოლაში გაიხსნა პირველი პროგიმნაზიული კლასები და 1890 წლიდან უკვე პროგიმნაზიად გადაკეთდა. 1896 წელს პროგიმნაზიას დაემატა გიმნაზიური კლასები და 1899/1900 სასწავლო წლიდან სასწავლებელი 8-კლასიანი გიმნაზია გახდა. სწავლება მიმდინარეობდა გიმნაზიის საერთო პროგრამით, რომელსაც ქართული ენის, საქართველოს გეოგრაფიისა და ისტორიის სწავლებაც დაემატა. 

1900 წელს თბილისის ქართული გიმნაზიისთვის ახალი შენობის მშენებლობა დაიწყო ვაკეში. მშენებლობის კომისიაში შევიდნენ ნიკო ცხვედაძე (თავმჯდომარე), ექვთიმე თაყაიშვილი, კ. ყავრიშვილი და არქიტექტორი სიმონ კლდიაშვილი. კომისია ითვალისწინებდა ისეთი შენობის აგებას, რომელშიაც შემდგომ ქართული უნივერსიტეტი მოთავსდებოდა. 1902 წელს თბილისის ქართული გიმნაზიაში გაიხსნა სამხატვრო კლასი, 1903 - სამკითხველო დარბაზი. იმართბოდა ქართული და რუსული წარმოდგენები. 1904-1905 სასწავლო წელს გიმნაზიის მოწაფეებმა გამოსცეს კრებული „ღელვა" (რედაქტორები: გ. ავალიანი, მ. ზანდუკელი, პ. დადვაძე). 1909/1910 სასწავლო წელს კი - ნაბეჭდი ჟურნალები „პირველი ნაბიჯი", „მოწაფის ნაბიჯი", „ჩანგი". ამავე წელს გიმნაზიასთან შეიქმნა მშობელთა წრე (კომიტეტი), რომლის თავმჯდომარე იყო ვ. ბარნოვი. 1918 წლისთვის გიმნაზიის მოსწავლეთა კონტინენტის სოციალური შემადგენლობა ასეთი იყო: 201 თავად-აზნაური, 175 მოქალაქე, 93 მოხელის შვილი, 56 სასულიერო წოდებიდან, 392 გლეხი. თბილისის ქართული გიმნაზიის შენობაში იყო თბილისის ქალთა ქართული გიმნაზიაც, აგრეთვე საქართველოს საისტორიო და საეთნოგრაფიო საზოგადოება, ქართველთა შორის წერა-კითხვის გამავრცელებელი საზოგადოების მუზეუმი, ხოლო 1915 -1918 წლებში - სამხედრო ჰოსპიტალი. 1918 წელს თბილისის ქართული გიმნაზიის შენობა გადაეცა თბილისის სახელმწიფო უნივერსიტეტს; ამ წლიდან 1921-მდე თბილისის ქართული გიმნაზია ვაჟთა VII გიმნაზიის სახელწოდებით დღევანდელი რუსთაველის პროსპექტი № 34 სახლის შენობაში იყო.

ლიტერატურა
----------

* *ბაქრაძე მ*, ქართული საბჭოთა ენციკლოპედია, ტ. 4, თბ. 1979. — გვ. 615-616.
**ზაზა შეყილაძე** (დ. 17 ნოემბერი, 1963) — ქართველი ეკონომისტი და ფინანსისტი. საქართველოს გენერალური აუდიტორის მოადგილე 2023 წლის 11 აპრილიდან.

ბიოგრაფია
---------

დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი 1985 წელს. ამავე უნივერსიტეტში 1988 წელს მიიღო მაკროეკონომიკის მაგისტრის ხარისხი. 

2014-2023 წლებში სახელმწიფო აუდიტის სამსახურში ხელმძღვანელობდა სოციალური სფეროს აუდიტის დეპარტამენტს. 2002-2008 წლებში კი, მას სახელმწიფო აუდიტის სამსახურში (კონტროლის პალატაში) მთავარი კონტროლიორის თანამდებობა ეკავა.

1988-1991 წლებში ზაზა შეყილაძე საქართველოს მეცნიერებათა აკადემიის ეკონომიკის და სამართლის ინსტიტუტის მეცნიერ-თანამშრომელი იყო, 1991-1994 წლებში კი ყვარლის რაიონის გამგეობაში ხელმძღვანელი თანამდებობები (პრეფექტის მოადგილე, გამგეობის თავმჯდომარის მოადგილე) ეკავა. 1994 -1996 წლებში, ის სს „აგრომრეწვბანკის" ყვარლის განყოფილების მმართველი იყო, 1996–2000 წლებში კი, სს „გაერთიანებული ქართული ბანკის" გურჯაანის რეგიონალურ ფილიალს ხელმძღვანელობდა. 2008-2014 წლებში, საქმიანობდა საქართველოს ფინანსთა სამინისტროს შემოსავლების სამსახურში, სადაც სხვადასხვა სტრუქტურულ ერთეულს ხელმძღვანელობდა. აქვს საბანკო სექტორში მუშაობის გამოცდილება.

ფლობს ინგლისურ და რუსულ ენებს.

რესურსები ინტერნეტში
--------------------

* გენერალური აუდიტორის მოადგილე ზაზა შეყილაძე[*მკვდარი ბმული*] — სახელმწიფო აუდიტის სამსახური

სქოლიო
------

1. ↑  გენერალურ აუდიტორს ახალი მოადგილეები ჰყავს დაარქივებული 2023-04-27 საიტზე Wayback Machine.  bm.ge
**Paint.NET** — რასტრული გრაფიკული რედაქტორი, Windows NT-სთვის , რომელიც NET Framework-ზე არის შექმნილი. დაწყრბულია როგორც ვაშინგტონის უნივერსიტეტის პროექტი, Microsoft Windows-ისთვის და Microsoft-ის ხელმძღვანელობით. Paint.NET დაპროგრამებული С#-ზე, C++ -ის მცირე რაოდენობით, რომელიც დაყენებისა და ინტეგრაციის დროს გამოიყენება.

ისტორია
-------

Paint.NET შეიქმნა როგორც უფროსკურსელთა პროექტი კომპიუტერულ მეცნიერებეში 2004 ელის გაზაფხულში. როგორც განაცხადა რიკ ბრუსტერმა, ერთ-ერთმა ძირითადმა პროგრამისტმა თავის ბლოგში,"ვერსია 1.0 დაიწერა 4 თვეში და მასში შედიოდა მიახლოებით 36 000 კოდის ხაზი. ", ხოლო ვერსია 2.10 შეიცავდა უკვე კოდის 140 000 ხაზს. 

Paint.NET-ის განვითარებას აგრძელებენ იგივე პროგრამისტები, რომლებმაც ის შექმნეს, ოღონდ ახლა ისინი Microsoft-ში მუშაობენ. 2006 წლისთვის პროგრამა იყო მინიმუმ 2 მილიონჯერ გადაწერილი , მიახლოებიც 180 000-ჯერ თვეში. .

რესურსები ინტერნეტში
--------------------

* ოფიციალური საიტი
* Документация на русском დაარქივებული 2008-11-02 საიტზე Wayback Machine.
* Paint.NET Tutorials დაარქივებული 2007-08-10 საიტზე Wayback Machine.
* Paint.NET Video Tutorials
* Rick Brewster's blog დაარქივებული 2008-12-12 საიტზე Wayback Machine.
* Interview: A Look Inside Paint.NET (February 2006)
* Video: Chris Sells interviews Rick Brewster, Tom Jackson, and Craig Taylor (August 2005)

ვიკისაწყობში არის გვერდი თემაზე:
***Paint.NET***

სქოლიო
------

1. ↑  Paint.NET v1.1 "Beta 2" Download.
2. ↑  Paint.NET crosses 2 million downloads, and other news. ციტირების თარიღი: June 16 2006.
3. ↑  Interview: A Look Inside Paint.NET. ციტირების თარიღი: June 16 2006.
**ნიკოლოზ ჩხოტუა** (დ. 24 სექტემბერი, 1905, ბათუმი, რუსეთის იმპერია — გ. 13 მაისი, 1984, ლოზანა, შვეიცარია) — ქართველი მწერალი, მალტის ორდენის წევრი და მისი ელჩი ჩილეში. მამამისი, შალვა ჭყონია, მდიდარი ბიზნესმენი იყო, რომელიც თავადიშვილ პელაგია ჩხოტუაზე დაქორწინდა. 16 წლის ნიკოლოზ ჩხოტუამ 1921 წელს, ქვეყანაში ბოლშევიკური არმიის შემოჭრის შემდეგ, დატოვა საქართველო და ევროპაში გაიქცა, 1940 წელს კი ის აშშ-ის მოქალაქე გახდა. 1954 წლიდან იგი ოჯახთან ერთად შვეიცარიაში გადავიდა და იქვე გარდაიცვალა 1984 წელს. ნიკოლოზ ჩხოტუას ოცნებად ჰქონდა ქცეული სამშობლოში დაბრუნება, რაშიც ბოლო წლებში ავადმყოფობამ შეუშალა ხელი. მან ითხოვა, მისი გული მაინც დაემარხათ ქართულ მიწაში. ეს სურვილი 1988 წელს შეუსრულეს - მოსკოვის საბაჟოს გამოაპარეს და თბილისში, ვერის სასაფლაოზე დაკრძალეს.

ნამუშევარი
----------

„მარადიული" ნიკოლოზ ჩხოტუას ერთადერთი ცნობილი რომანია. 1940-იან წლებში, აშშ-ში ცხოვრების პერიოდში, ინგლისურ ენაზე დაწერილი რომანი, რომელიც მწერალმა მეუღლეს მიუძღვნა, მარადიულ სიყვარულზე მოგვითხრობს და, სავარაუდოდ, ავტობიოგრაფიულია.

ლიტერატურა
----------

* რა არის თავისუფლება?, გამომცემლობა ააიპ „მოქალაქე", თბ. 2016

სქოლიო
------

1. ↑  ჩხოტუების საგვარეულოს ვებგვერდი.
2. ↑  Kersey, John (August 12, 2012). "Members of the San Luigi Orders". *www.san-luigi.org*.
რუსულენოვანი მსოფლიო, ვინ იყენებს ყველაზე ხშირად ინტერნეტს რუსულ ენაზე
**რუნეტი** (რუს. Руне́т) (**რუსულენოვანი ინტერნეტი**, **რუსული ინტერნეტი**, **ინტერნეტი რუსულ ენაზე**) — ინტერნეტის ნაწილი რუსულ ენაზე. ვრცელდება ყველა კონტინენტზე, მათ შორის ანტარქტიდაზეც, თუმცა ყველაზე მეტად კონცენტრირებულია დსთ-ში და კერძოდ რუსეთში.

უმეტესწილად რუსული ენის გამოყენების დომენებია: .su, .ru, .рф, .ua, .by, .kz, .com, .org. ყველა პოპულარუსლი რუსულენოვანი საიტი არ არის დარეგისტრირებული დსთ-ის ქვეყნების დომენზე ან საერთოდ დსთ-ში. მაგალითად, სოციალური ქსელი ВКонтакте იყენებს დომენ vk.com-ს, ხოლო რუსული ვიკიპედია - ru.wikipedia.org-ს.

რუსულენოვანი ბაზარი საკმაოდ დიდია. ინტერნეტ-კომპანია Яндекс-მა მხოლოდ რუსეთში, უკრაინაში, ყაზახეთსა და ბელარუსში მუშაობით, მხოლოდ რუსულენოვანი მომხმარებლების წყალობით მსოფლიო საძიებო სისტემებს შორის მე-4 ადგილი დაიკავა. ყველაზე დიდ რუსულენოვან ქვეყანაში - რუსეთში - ინტერნეტის შეღწევადობის ზრდა უკვე შენელდა, მაგრამ დსთ-ის სხვა ქვეყნებში ინტერნეტის მოხმარების დონეს ზდრის პოტენციალი გააჩნია.

რესურსები ინტერნეტში
--------------------

* რუსეთის ინტერნეტის განვითარების ისტორია. ცნობა დაარქივებული 2012-04-18 საიტზე Wayback Machine.
* ევგენი გორნი: რუსული ინტერნეტის მატიანე: 1990—1999
* ალექსეი სოლდატოვის ინტერვიუ რუნეტის დაბადებაზე დაარქივებული 2012-11-30 საიტზე Wayback Machine.
* ალექსეი რუდნევის ინტერვიუ (გამოქვეყნდა 1 ნოემბერი, 2004)

სქოლიო
------

1. ↑  Рунет — Интернет — Яндекс. Словари.  დაარქივებულია ორიგინალიდან — 2013-05-10. ციტირების თარიღი: 2021-01-17.
2. ↑  «Яндекс» обошел Microsoft по числу поисковых запросов
მოსკოვის მეტროს ერთ-ერთი სადგური.
**მეტროპოლიტენი**, შემოკლებით **მეტრო** — რელსებიანი საქალაქო ტრანსპორტის ნაირსახეობაა, რომლის გზები განლაგებულია ქუჩებისგან განცალკევებით, როგორც წესი, მიწისქვეშ. მატარებელთა მოძრაობა მეტროში რეგულარულია, განრიგის მიხედვით. ტრანსპორტის ეს სახეობა გამოირჩევა მაღალი წარმადობით. მას საშუალოდ საათში 50-60 ათასი ადამიანის გადაყვანა შეუძლია. ქალაქებში ჩამოყალიბებული ქუჩების სისტემით, მეტრო როგორც წესი მიწისქვეშაა განლაგებული და მხოლოდ რამდენიმე სადგური თუ ამოდის მიწისზევით. თითო მატარებელი 4-8 ვაგონს ატარებს. გვირაბის დიამეტრი 5-6 მეტრს შეადგენს. სადგურების პლატფორმები სიგრძეში 160 მეტრს არ აღემატება, სიგანეში კი 16 მ-ს. მეტროპოლიტენის ხაზის ერთი კილომეტრის გაყვანა საშუალოდ 50 მილიონ აშშ-ის დოლარამდე ჯდება. მეტროპოლიტენის სიდიდე მერყეობს 2-კმ-იანი ხაზით ისრაელის ქალაქ ჰაიფაში და ნიუ-იორკის მიწისქვეშა მეტროს სისტემით, რომლის საერთო სიგრძე 1300 კმ-ს აღემატება.

იხილეთ აგრეთვე
--------------

* მეტროპოლიტენების სია

ლიტერატურა
----------

* (ინგლისური) Mark Ovenden: *Metro Maps of the world.* Capital Transport, London 2005, ISBN 1-85414-272-0
* (ინგლისური) Paul Garbutt: *World metro systems.* Capital Transport, London 1997, ISBN 1-85414-191-0
* (გერმანული) W. J. Hinkel, K. Treiber, G. Valenta und H. Liebsch: *gestern-heute-morgen – U-Bahnen von 1863 bis 2010.* Schmid Verlag, Wien 2004, ISBN 3-900607-44-3.
* (გერმანული) Straßenbahn Magazin: *U-Bahnen.* Geramond Verlag, München 2004, 1, ISBN 3-89724-201-X.
გაერთიანებული ბუდი დათვი საქართველოდან - გამოფენა ვარშავაში.
**United Buddy Bears** იდეა დაიბადა ბერლინში. კონკრეტულად კი საქმე ეხება გამოფენას, რომელიც ახორციელებს ტოლერანტობის, ხალხებს შორის გაგების, მშვიდობისა და დემოკრატიის პოპულარიზაციას.

გაერთიანებული ბუდი დათვების იდეა არის ბერლინელი ცოლ-ქმრის, ევა და კლაუს ჰერლითცების პირადი ინიციატივა. აღნიშნული დევიზით: „ჩვენ ერთმანეთი უკეთ უნდა გავიცნოთ, მაშინ ჩვენ შევძლებთ ერთმანეთის უკეთ გაგებას, მეტად ნდობას და უკეთესად თანაცხოვრებას". ისინი მსოფლიოს მასშტაბით ერთიანი ხელოვნების ნიმუშის სახით ახორციელებენ ტოლერანტობის და მშვიდობიანი თანაცხოვრების პოპულარიზაციას.

მთლიანობაში 140 ბუდი დათვი წარმოადგენს მსოფლიოს სხვადასხვა ქვეყანას, მათ შორის არიან ასევე გაერთიანებული ორგანიზაციის მიერ აღიარებული ქვეყნები. ყოველი ბუდი დათვი არის მის მიერ წარმოდგენილი კონკრეტული ქვეყნის ხელოვანის მიერ შექმნილი. ამ უნიკალურ პროექტში გაერთიანებულია ინტერნაციონალ ხელოვანთა სტილის მიმართულებები, რომლებიც ავრცელებენ ცხოვრების ხალისს. დათვები ერთად დგანან "ხელი-ხელ ჩაკიდებულნი" და ასეთი ფორმით წარმოადგენენ მსოფლიოში მშვიდობიანი თანაცხოვრების მომავლის სიმბოლოს.

ისინი პირველად 2002 წელს იქნენ წარმოდგენილნი ბერლინში. 2004 წლიდან კი ისინი მსოფლიოს მასშტაბით ახორციელებენ ტურნირს.

ბუდი დათვების შექმნა/ჩამოყალიბება და გაჭირვებაში მყოფი ბავშვების დახმარება, ერთმანეთისაგან განუყოფელი ცნებებია. დათვების ოდენობა იზრდება მსოფლიოს მასშტაბით ბავშვების დამხმარე ორგანიზაციების საკეთილდღეოდ. დღემდე 2 მილიონ ევროზე მეტი თანხა შეიკრიბა „UNICEF"-თვის და ასევე სხვა მრავალი რეგიონალური ბავშვთა დამხმარე ორგანიზაციებისთვის.

ბერლინში არსებულმა საქართველოს საელჩომ 2002 წელს მათი ქვეყნის წარმომადგენელი დათვის შესაქმნელად შეარჩია 1961 წელს თბილისში დაბადებული ხელოვანი ზურაბ სუმბაძე.

გალერეა
-------

* United Buddy Bears კუალა-ლუმპური 2011United Buddy Bears  
 კუალა-ლუმპური 2011
* United Buddy Bears პარიზი 2012United Buddy Bears  
 პარიზი 2012
* United Buddy Bears ჰავანა 2015United Buddy Bears  
 ჰავანა 2015
* United Buddy Bears ჯორჯტაუნი 2016United Buddy Bears  
 ჯორჯტაუნი 2016
* United Buddy Bears გვატემალა 2019United Buddy Bears  
 გვატემალა 2019

რესურსები ინტერნეტში
--------------------

ვიკისაწყობში არის გვერდი თემაზე:
***United Buddy Bears***

* გაერთიანებული ბუდი დათვების

სქოლიო
------

1. ↑  United Buddy Bears[*მკვდარი ბმული*]
2. ↑  United Buddy Bears ჯორჯტაუნი (პენანგი) 2016.  დაარქივებულია ორიგინალიდან — 2017-03-05. ციტირების თარიღი: 2017-05-03.
3. ↑  Prensa Libre, 21 de enero de 2019: "Los 148 osos que promoverán la convivencia, el respeto y la tolerancia estarán en junio en la Ciudad de Guatemala"
|  |  |
| --- | --- |
|  | ეს სტატია **ცხოველს** ეხება. *თანავარსკვლავედის შესახებ* იხილეთ **ფოცხვრის თანავარსკვლავედი**. |

**ფოცხვერი** (ლათ. Lynx lynx) — ძუძუმწოვარი ცხოველი კატისებრთა ოჯახისა. მისი სხეულის სიგრძეა 82-109 სმ, მასა 8-19 კგ (იშვიათად 32 კგ-მდე) აღწევს. აქვს ძლიერი, შედარებით გრძელი ფეხები, ძალზე ფართო თათები, მოკლე კუდი ყურების ბოლოებზე — გრძელი ფუნჯები, ფართო ქილვაშები. შეფერილობა სხვადასხვანაირია: ერთფერი (ჩალისფერი, წითური), ან ხალებიანი. გავრცელებულია ევრაზიის ტყის ზონაში, შედის პოლარული ოლქის ფარგლებშიც.

ბინადრობს როგორც მთის, ისე ვაკის უღრან ტყეებში, ზოგჯერ იჭრება ტყე-ველში. იკვებება ძუძუმწოვრებით, ფრინველებით. ზოგჯერ თავს ესხმის ირემს, შველს, აგრეთვე ძროხას, ცხვარს; კარგად დაცოცავს ხეებზე. აქტიურობს ღამით. შობს 2-3 ბოკვერს. ფოცხვერის ქვესახეობებიდან საქართველოში გვხვდება კავკასიური ფოცხვერი (Lynx lynx orientalis) და ჩვეულებრივი ფოცხვერი (Lynx lynx lynx).

სქოლიო
------

1. 1 2  *ავალიანი რ.*, ქართული საბჭოთა ენციკლოპედია, ტ. 10, თბ. 1986. — გვ. 387.
2. ↑  *Щипанов Н. А.* Рысь // Большая российская энциклопедия. т. 29. — М. 2015. — стр. 129.
**ირაკლი კვირიკაძე** (დ. 8 ოქტომბერი, 1992, თბილისი) — ქართველი მსახიობი.

ბიოგრაფია
---------

დაიბადა და აღიზარდა თბილისში. დამთავრებული აქვს შოთა რუსთაველის თეატრისა და კინოს უნივერსიტეტი.

2014 წელს ირაკლიმ მთავარი როლი ითამაშა ფილმში „Tbilisi, I Love You". იმავე წელს ის ნიუ-იორკში გაემგზავრა სამსახიობო კურსების გასავლელად ცნობილ Stella Adler Studio-ში. ნიუ-იორკში სწავლის დროს ის ქართველ რეჟისორს, რეზო გიგინეიშვილს, შეხვდა, რომელმაც მას მთავარი როლის შესრულება შესთავაზა ფილმში „მძევლები". ფილმის პრემიერა ბერლინის 68-ე კინოფესტივალზე შედგა, სადაც ირაკლი ევროპის ყველაზე ნიჭიერ და პერსპექტიულ მსახიობთა ათეულში მოხვდა და პირველი ქართველი გახდა, რომელმაც „ევროპის ამომავალი ვარსკვლავის" ჯილდო დაიმსახურა.

2017 წელს ის მეუღლესთან ერთად ლოს ანჯელესში გადავიდა საცხოვრებლად. ქალაქში ყოფნის დროს ენტონი ჰოპკინზთან ერთად მონაწილეობა მიიღო ფილმში „Now Is Everything". 2023 წელს კი, სხვა ქართველ მსახიობებთან ერთად ითამაშა Netflix-ის სათავგადასავლო თრილერში „Extraction 2".

ამჟამად იგი მონაწილეობს ახალ ქართულ სერიალ „ცვალებად ნიშნებში", რომელიც სტუდენტების ცხოვრებასა და მათ თავგადასავლებზე გვიყვება. სერიალი Cavea+-ისა და ქართულ-ამერიკული უნივერსიტეტის თანამშრომლობით შეიქმნა.

2019 წელს მიიღო აშშ-ის მოქალაქობა. გარდა ქართულისა, ირაკლი თავისუფლად ფლობს ინგლისურ და რუსულ ენებს.

ფილმოგრაფია
-----------

### ფილმები

* 2014: „Tbilisi, I Love You" (ირაკლი)
* 2017: „მძევლები" (ნიკა)
* 2019: „Now Is Everything" (ნიკოლას იარნა)
* 2020: „The Passanger"
* 2021: „Where Are You?"
* 2023: „Extraction 2" (ივაინე)

### სერიალები

* 2023: „ცვალებადი ნიშნები" (ალექსანდრე)

რესურსები ინტერნეტში
--------------------

* ირაკლი კვირიკაძე (მსახიობი) — კინოფილმების ინტერნეტ-მონაცემთა ბაზა (ინგლისური)
* Irakli Kvirikadze about his life in the US

სქოლიო
------

1. ↑  Georgia’s Irakli Kvirikadze among Europe’s 10 most promising young actors
2. ↑  ირკალი კვირიკაძეს „ევროპის ამომავალი ვარსკვლავის" ჯილდო გადაეცა.  დაარქივებულია ორიგინალიდან — 2023-07-26. ციტირების თარიღი: 2023-07-26.
3. ↑  Watch Extraction 2 on Netflix
4. ↑  ცვალებადი ნიშნები Cavea+-ზე
5. ↑  #OK! ცვალებადი ნიშნები
**ნაცვალსახელი** (სამეცნიერო ტერმინოლოგიაში აგრეთვე გამოიყენება ლათინური Pronomen ან Pronomina) — სიტყვა, რომელიც მიუთითებს საგანზე ან თვისებაზე (განსხვავებით სხვა სრულმნიშვნელობიანი სიტყვებისაგან — სახელებისაგან, რომლებიც ამათუ იმ საგანს ან თვისებას აღნიშნავენ). 

ნაცვალსახელები შედის მითითებითი (დეიქტური) სიტყვების ჯგუფში ადგილისა და დროის ზმნისართებთან ერთად (აქ... ახლა...). ისინი მნიშვნელობას (აღსანიშნ საგანთან მიმართებას) სამეტყველო სიტუაციის მიხედვით იცვლიან. ნაცვალსახელი შეიძლება იყოს პირისა (მე, შენ, ის, ჩვენ, თქვენ, ისინი), კუთვნილებითი (ჩემი, შენი, მისი, ჩვენი, თქვენი, იმათი), ჩვენებითი ანუ მითითებითი (ეს, ის, ეგ, მაგ... ესენი, ისინი... ასეთი, ისეთი, აგეთი, მაგეთი... ამისთანა, მაგისთანა...), კითხვითი (ვინ, რა, რომელი, როგორი), მიმართებითი (ვინც, რაც, რომელიც, როგორიც...), განუსაზღვრელობითი (ვინმე, რამე, რომელიმე... ვიღაც, რაღაც, რომელიღაც... ზოგი...), ურთიერთობითი (ერთმანეთი, ურთიერთი, ერთიმეორე...), განსაზღვრებითი (თვით, თავად...), უარყოფითი (არავინ, ვერავინ, ნურავინ... აღარავინ...) და სხვა. ნაცვალსახელი შესატყვებაში შეიძლება შეენაცვლოს არსებით სახელს, ზედსართავს, რიცხვით სახელს, შეიძლება გამოვლინდეს წინადადების სხვადახვა წევრად (მე იგი ვარ, ვინ სოფელსა არა ამოვკრეფ კიტრად ბერად; შენი სიცოცხლე მეყოფის ჩემად იმედად გულისად; მერმე ვიშიშვი, მეფეო, თქვენად კადრებად ამისად; რა უთქვამს, რა მოუჩმახავს, რა წიგნი მოუწერია; ვინცა იყოს უარესი, თავშიშველი სამ დღე ვლიდეს; მზემან მეტი რაღა გიყოს, აჰა, ბნელი გაგითენე; ზოგნი ნდომით შეჰფრინვიდეს, ზოგნი იყვნეს სულ-წასრულად; რას მაქნევდით, რა გინდოდათ, ერთმანეთსა რითა ვჰგვანდით; უხვი ახსნილსა დააბამს, იგი თვით ების, ვინ ების

ლიტერატურა
----------

* *ფოჩხუა ბ.*, ქართული საბჭოთა ენციკლოპედია, ტ. 7, თბ. 1984. — გვ. 339.

|  |  |  |  |  |
| --- | --- | --- | --- | --- |
| 

| ხ • გ • რ
ქართული ენის მეტყველების ნაწილები |
| --- |
|  |
| 
არსებითი სახელი • ზედსართავი სახელი • ზმნა • ზმნიზედა • თანდებული • კავშირი • ნაცვალსახელი • ნაწილაკი • რიცხვითი სახელი • შორისდებული • წინდებული |  |

 |
**კატო (ეკატერინე) მიქელაძე** (დ. 1878 — გ. 1942) — ქართველი პუბლიცისტი, ფემინისტი, ჟურნალისტი, საზოგადო მოღვაწე.

ბიოგრაფია
---------

კატომ თავდაპირველი განათლება ქუთაისის ქალთა გიმნაზიაში მიიღო, თუმცა სწავლის დასრულება ხელმოკლეობის გამო ვერ მოახერხა. მოგვიანებით იგი არალეგალურ რევოლუციურ საქმიანობაშიც იყო ჩართული და ძირითადად აკრძალულ ლიტერატურას ავრცელებდა. სწავლობდა რუსეთში, შემდეგ - შვეიცარიაში, ბრიუსელში. მიქელაძემ დაამთავრა ბრიუსელის უნივერსიტეტის სოციალურ-პოლიტიკურ მეცნიერებათა ფაკულტეტი. ქალთა მოძრაობის ევროპულ გამოცდილებას პარიზში გაეცნო და 1916 წელს საქართველოში დაბრუნების შემდეგ, თანამოაზრეებთან ერთად ქალთა უფლებებისათვის ბრძოლა დაიწყო. მისი თაოსნობით, 1917-1918 წლებში რეგიონალური ქსელი „ქალთა ლიგა" ჩამოყალიბდა. გამოსცემდა და რედაქტორობდა გაზეთს „ხმა ქართველი ქალისა" (1917-1918).

კატო მიქელაძე 1918-1919 წლებში გუდაუთაში, 1920 წელს - სიღნაღში მუშაობდა პედაგოგად. 1921 წლიდან საბოლოოდ დასახლდა თბილისში. რუსეთის მიერ საქართველოს ოკუპაციის დროიდან მასაც საბჭოთა წნეხის ქვეშ მოუწია ცხოვრება. 1930 წლიდან მუშაობდა ცენტრალურ არქივსა და რევოლუციის მუზეუმში. მოგვიანებით გაწევრიანდა მწერალთა კავშირში. 1940 წლიდან ფრანგული ენის კერძო გაკვეთილებით ირჩენდა თავს. მისი საფლავი დაკარგულად ითვლება.

იხილეთ აგრეთვე
--------------

ხმა ქართველი ქალისა

რესურსები ინტერნეტში
--------------------

* 

* კატო მიქელაძე — საქართველოს ბიოგრაფიული ლექსიკონი

ლიტერატურა
----------

* კატო მიქელაძე: ქართული ფემინიზმის უცნობი ისტორიები, ჰაინრიჰ ბიოლის ფონდი, თბილისი, 2013, ISBN 978-9941-0-6201-8
**სევან-რაზდანის კასკადი** — არის ჰიდროელექტროსადგურების კომპლექსი, რომელიც მდებარეობს მდინარე რაზდანზე, სომხეთში. კასკადი შედგება 8 ჰიდროელექტროსადგურისგან, რომელთაგან ექვსი არის განთავსებული რაზდანზე, ხოლო ორი - არტაშატის სარწყავ არხზე, რომელიც გაედინება რაზდანიდან.

ისტორია
-------

კასკადის შექმნა 1923 წელს დაიწყო, არტაშატის სარწყავ არხზე მცირე ერევნის ჰიდროელექტროსადგურის მშენებლობის დაწყებისთანავე. 1932 წელს მასზე აშენდა ერევნის მეორე ჰიდროელექტროსადგური. 1931 წელს შემუშავდა სქემა სევანის ტბის წყლების გამოსაყენებლად, რაც გულისხმობს ტბის დონის თანდათანობით შემცირებას 50 მეტრით; 

ამავე პროექტის თანახმად, მნიშვნელოვნად შემცირდებოდა ტბის არეალი, რაც შესაძლებელს გახდიდა ტბის სარკის ფართობიდან მნიშვნელოვანი რაოდენობით წყლის აორთქლების გამოყენებას სარწყავი საჭიროებისთვის. პროექტი მიიღეს განსახორციელებლად - დაიწყო სარწყავი სისტემების, ასევე კანაკერის ჰიდროელექტროსადგურის მშენებლობა რაზდანზე. სადგურის მშენებლობა, 1936 წელს დაიწყო. 1940 წელს კასკადის სათავე ჰიდროელექტროსადგურის მშენებლობა - სევანის შენებლობა დაიწყო, თუმცა მშენებლობა შეჩერდა დიდი სამამულო ომის პერიოდის განმავლობაში. 

სევანის ჰიდროელექტროსადგურის ექსპლუატაცია განხორციელდა 1949 წელს. ასევე, 1960-იან წლებში დაიგეგმა კიდევ სამი ჰიდროელექტროსადგურის აშენება, მაგრამ ეს სადგურები არ აშენდა.

ამასთან, ტბის დონის დაწევამ, გამოიწვია გარემოსდაცვითი პრობლემები. რის შემდეგადაც ტბიდან გამონადენი წყალი მნიშვნელოვნად შემცირდა და დაუკავშირდა პირდაპირ სარწყავ არხს. ტბაში წყლის რეზერვების შესავსებად, 1961 წელს გადაწყდა გვირაბის აშენება. ამ 48.3 კილომეტრი სიგრძის გვირაბის მშენებლობა დასრულდა 1981 წელს, რის შემდეგაც დაიწყო ვოროტან-არპას 21,7 კმ სიგრძის გვირაბის მშენებლობა, რომელიც 2003 წელს დასრულდა. გვირაბის ამუშავების შემდეგ, ტბის დონე, რომელიც 1980-იანი წლების შუა პერიოდისათვის 18.5 მ-ით დაეცა, თანდათანობით იწყებს მნიშვნელოვნად ზრდას. 

სევან-რაზდანის კასკადის ჰიდროელექტროსადგურები დიდ როლს ასრულებდნენ XX საუკუნის 60-იან წლებში სომხეთის ეკონომიკის განვითარებაში. 1953 წლიდან 1966 წლამდე, კასკადში ყოველწლიურად 1 მილიარდ კვტ.სთ მეტი გამომუშავდებოდა.

ამჟამად სადგურების ნაწილში სარეაბილიტაციო სამუშაოები მიმდინარეობს და ჰიდროელექტროსადგური გაჩერებულია, მიზეზი კი სისტემის გაუმართაობა და მოძველებული აპარატურა გახლავთ.

სარეაბილიტაციო პროექტისთვის დაგეგმილი სამუშაოები მოიცავს ერევან-ჰესის სრულ რეკონსტრუქციას. სევანის ჰესის, ჰრაზდა ჰესის, არგელ ჰესის, არზნის ჰესის და კანაკერ ჰესის ექნებათ ახალი ელექტრომოწყობილობები, მაგალითად ახალი აკუმულატორები და გენერატორები. ასევე შეიცვლება არგელჰესის, ჰრაზდაჰესის და კანაკერ ჰესის ჰიდროელექტროსადგურები.

რესურსები ინტერენტში
--------------------

* სევან-რაზდანის ჰიდროელექტროსადგური
* რეაბილიტაცია ჰესის
აბრაამის ველები და სასტუმრო „შატო-ფრონტენაკი"
**აბრაამის ველები** (ინგლ. Plains of Abraham, ფრანგ. Plaines d'Abraham) — ისტორიული ვაკე ადგილი ქალაქ კვებეკის (კვებეკი, კანადა) ძველი ნაწილის კედლის დასავლეთით (46°47′59″ ჩ. გ. 71°13′15″ დ. გ.﻿ / ﻿46.79972° ჩ. გ. 71.22083° დ. გ.﻿ / 46.79972; -71.22083კოორდინატები: 46°47′59″ ჩ. გ. 71°13′15″ დ. გ.﻿ / ﻿46.79972° ჩ. გ. 71.22083° დ. გ.﻿ / 46.79972; -71.22083). 

1759 წლის 13 სექტემბერს აბრაამის ველებზე გაიმართა შვიდწლიანი ომის ჩრდილოამერიკული თეატრის გადამწყვეტი ბრძოლა, რომელშიც ბრიტანელებმა (დაახლ. 4400 კაცი) გენერალ ჯეიმზ ვოლფის სარდლობით დაამარცხეს ფრანგი გენერლის მარკიზ ლუი-ჟოზეფ დე მონკალმის ჯარი (დაახლ. 1,900 რეგულარული ჯარისკაცი, 1,500 მოლაშქრე და ინდიელი), რასაც ბრიტანელების მიერ კვებეკის დაკავება მოჰყვა. ბრძოლაში სასიკვდილოდ დაიჭრა ორივე მხარის სარდალი. ამერიკის რევოლუციური ომის მსვლელობისას, კვებეკის ალყის დროს აბრაამის ველები დაკავებული ჰქონდა ამერიკის შეერთებული შტატების ჯარს (1775-1776). ვაკე ამჟამად ქალაქის ფარგლებშია მოქცეული და ისტორიული პარკის ნაწილია.

ლიტერატურა
----------

* აბრაამის ველები — სტატია ენციკლოპედია ბრიტანიკიდან (ინგლისური)
რა

|  |
| --- |
| **რა  იეროგლიფებში** |
| **,****, ან**  |

**რა** (რე) — ძველეგვიპტური მზის ღვთაება ქალაქ ჰელიოპოლისიდან. ის ასევე იყო ძველი ეგვიპტის პირველი ფარაონი. მისი სახელი (R`) ეგვიპტურ ენაზე ნიშნავს „მზეს". ძველეგვიპტური წარმოდგენით რა ცაზე ორჩხომელით მოგზაურობს, დილით ჰორიზონტიდან ამოდის და საღამოთი „სულთა სამეფოში" ესვენება. რას კულტი ოფიციალურად სახელმწიფო კულტად გამოცხადდა V დინასტიის დროს (ძვ.წ. XXVI-XXV სს). რას თაყვანს სცემდნენ, როგორც ღვთაებათა მამას და მეფეს, ფარაონი მის ძედ იყო გამოცხადებული და ფარაონის სახელს წინ რა ემატებოდა. შუა სამეფოს ხანიდან რა ამონთან გაიგივდა და შეიქმნა ამონ-რა.რას საკულტო ცენტრი იყო ქალაქი ჰელიოპოლისი.

ლიტერატურა
----------

* ქართული საბჭოთა ენციკლოპედია, ტ. 8, თბ. 1984. — გვ. 264.

|  |  |  |  |
| --- | --- | --- | --- |
| 

| ხ • გ • რ
ეგვიპტური ღმერთები |
| --- |
|  |
| 
* ამონი
* ამონეტი
* ანუბისი
* ანუკეტი
* აპოპი
* აპისი
* ატონი
* ატუმი
* ბასტეტი
* ბატი
* ბესი
* გები
* ისიდა
* კუკი
* მააჰესი
* მაატი
* მაფდეტი
* მენჰიტი
* მერეტსეგერი
* მესხენეტი
* მონტუ
* მინი
* მნევისი
* მუტი
* ნუნი
* ნეიტი
* ნეხბეტი
* ნეფტიდა
* ნუტი
* ოსირისი
* პახეტი
* პტა
* რა
* რეშეფი
* სატისი
* სეხმეტი
* სოკარი
* სერკეტი
* სებეკი
* სოპდუ
* სეთი
* სეშატი
* ტაურტი
* ტეფნუტი
* თოტი
* უაჯიტი
* უაჯ-უერი
* უპუაუტი
* უოსრეტი
* შუ
* ხეფრი
* ხნუმი
* ხონსუ
* ჰაპი
* ჰატჰორი
* ჰეკა
* ჰეკეტი
* ჰოროსი
 |

 |
აკაკი ხოშტარია
**აკაკი მეთოდეს ძე ხოშტარია** (დ. 1873, — გ. 1932) — ქართველი ფინანსისტი, მრეწველი, საზოგადო მოღვაწე და ქველმოქმედი.

დაამთავრა პეტერბურგის სასოფლო-სამეურნეო აკადემია. პირველი მსოფლიო ომის წინა პერიოდში ბაქოში ჩამოაყალიბა მსხვილი სამრეწველო კომპანია და სავაჭრო ოპერაციებს წარმართავდა სამხრეთ კავკასიასა და ირანში. მის მფლობელობაში იყო ორი დიდი კომერციული ორგანიზაცია: სანავთობე ამხანაგობა „რუპენტო" და თურქულ-სპარსული „ხოშტარიას ბანკი", ასევე მექანიკური ქარხანა, საპნის ქარხანა, სამიწათმოქმედო იარაღების ფაბრიკა და სხვა საწარმოები თბილისში. 1918 წ. ხოშტარიამ თბილისელთა თხოვნით საჯარო აუქციონზე შეიძინა მრეწველისა და საზოგადო მოღვაწის, დავით სარაჯიშვილის სახლი, რომელიც საქართველოს გასაბჭოების შემდეგ ემიგრაციაში წასვლის წინ სხვა უძრავ-მოძრავ ქონებასთან ერთად ქართველ ხალხს საჩუქრად დაუტოვა. ამ სახლში შემდგომში განთავსდა მწერალთა სახლი. 

ხოშტარია აქტიურ საქველმოქმედო და საზოგადოებრივ საქმიანობას ეწეოდა. 1907 წ. თბილისში ახლადშექმნილ საქართველოს საისტორიო და საეთნოგრაფიო საზოგადოებას ბაქოდან 8 ათასი მანეთი გამოუგზავნა. 1920 წელს მანვე შეიძინა საზღვარგარეთ 4 სამხედრო გემი და საქართველოს დემოკრატიულ რესპუბლიკას გადასცა საჩუქრად. აფინანსებდა ქართველ სტუდენტებს საზღვარგარეთ. 

აკაკი ხოშტარია დაკრძალულია პარიზის პერ-ლაშეზის სასაფლაოზე. მისი მეუღლე, მინადორა ხოშტარია (1881—1924) დაკრძალულია თეირანის დულაბის მართლმადიდებლურ რუსულ სასაფლაოზე. მისი აკლდამა, რომელიც აკაკი ხოშტარიამ ააგებინა, ქართული სასულიერო ხუროთმოძღვრების ერთადერთი ნიმუშია ირანის ტერიტორიაზე.

ლიტერატურა
----------

1. ↑  აკაკი ხოშტარია რეზა-შაჰის ინაუგურაციაზე: ჩვენი პუბლიკაცია დაარქივებული 2012-03-24 საიტზე Wayback Machine.  / ჯემშიდ გიუნაშვილი // საქართველოს რესპუბლიკა. - 2010. - 7 მაისი. - N85 (6451). - 5 გვ.
**ანჟელიკა ბოიერი** (დ. 4 ივლისი 1988, სენ-კლოდი, საფრანგეთი) — ფრანგული წარმოშობის მექსიკელი მსახიობი, მომღერალი და მოდელი. 

ადრეულ ასაკში ჯგუფ Rabanitos Verdes-ის წევრი. შემდეგ გადაწყვიტა, გამხდარიყო მსახიობი და ჩაირიცხა ტელევისას სამსახიობო აკადემიაში, რომელიც წარჩინებით დაამთავარა. 

პირველად სერიალებში გამოჩნდა 2004 წელს, როდესაც მონაწილეობა მიიღო "გულის ლიმიტში". ამას მოჰყვა 2006 წელს მონაწილეობა სერიალ "მეამბოხეში", სადაც ორმაგი როლი შასრულა და 2007 წელს სერიალში "როგორც გოგონები", სადაც უარყოფითი როლი განასახიერა.

2009 წელს მის კარიერაში გარდატეხა მოხდა. მან მონაწილეობა მიიღო მექსიკურ დამოუკიდებელ სატელევიზიო სერიალში "მკველელი ქალებში", სადაც ცივსისხლიანი მკვლელის როლი განასახიერა. ამას მოჰყვა სერიალები "რკინის სული" და "ველური გული", სადაც მან ახალგაზრდა გმირების როლები განასახიერა. ეს როლები იმით განსხვავდებოდა წინა როლებისგან, რომ მაყურებელმა ანჟელიკა იხილა ზრდასრული ქალის ამპლუაში.

2011 წელი ანჟელიკა ბოიერის კარიერის აღმავლობის ხანა იყო. მან მონაწილეობა მიიღო სერიალ "ტერესაში", სადაც მთავარი გმირის, ახალგაზრდა ლამაზი და ამბიციური ტერესას როლი განასახიერა და პარტნიორობას უწევდა არონ დიას, ანა ბრენდა კონტრერას და სებასტიან რულს. სერიალში წარმატების შემდეგ ანჟელიკა 2011 წელს დასახელეს, როგორც საუკეთესო მსახიობი ქალი.

2012 წელს ბოიერმა მონაწილეობა მიიღო ანხელ ნესმას სერიალ "ვნების უფრსკულში", სადაც პარტნიორობა დავიდ სეპედას, მარკ ტეჩერს და ლივია ბრიტოს გაუწია. ამ სერიალში მან მიიღო მეორე მთავარი როლი.

2013 წელს მსახიობმა დადასტურა რომ მონაწილეობას მიიღებდა სებასტიან რულთან ერთად ანხელ ნესმას კიდევ ერთ სერიალში "ის ვინც ცხოვრება წამართვა", რომელიც მექსიკაში მაღალი რეიტინგით სარგებლობდა.

რესურსები ინტერნეტში
--------------------

* 

* ანჟელიკა ბოიერი — კინოფილმების ინტერნეტ-მონაცემთა ბაზა (ინგლისური)
* ოფიციალური მინი-საიტი დაარქივებული 2017-10-17 საიტზე Wayback Machine.
|  |  |
| --- | --- |
|  | სხვა მნიშვნელობებისთვის იხილეთ **რაზიკაშვილი**. |

**ნიკოლოზ (ბაჩანა) პავლეს ძე რაზიკაშვილი** (დ. 16 მაისი, 1866, სოფ. ჩარგალი, დუშეთის რაიონი — გ. 18 დეკემბერი, 1928, თბილისი) — ქართველი პოეტი.

ბიოგრაფია
---------

დაწყებითი განათლება ჩარგალში მიიღო, ხოლო შემდეგ მშობლებმა მიაბარეს გორის საოსტატო სემინარიაში, სადაც მისი უფროსი ძმა ვაჟა-ფშაველა სწავლობდა. გორის საოსტატო სემინარიის დამთავრების შემდეგ (1885) მასწავლებლობდა ვეჯინში, 1890 წლიდან კი - ბარისახოში, ხევსურეთის პირველ სკოლაში. 1900–1920 ასწავლიდა მაღაროსკარის, ჩარგლის, დუშეთის, სიღნაღისა და ბოდბის სკოლებში. საბოლოოდ დამკვიდრდა ქვემო ქედში. მწერლობა 80-იან წლებში დაიწყო. ბაჩანას პოეზიაში მთის ხალხთა ზეპირსიტყვიერებისა (კრებდა მის ნიმუშებს) და ქართული კლასიკური მწერლობის (განსაკუთრებით უფროსი ძმის, ვაჟა-ფშაველას) დიდი გავლენა შეინიშნება. მისი შემოქმედების თემატიკას იმდროინდელი საქართველოს პოლიტიკური მდგომარეობა განსაზღვრავდა. ლექსებში "ნატვრა", "ტყის სიმღერა", "მუხა", "ვინა სთქა საქართველოზე" და სხვ. ბაჩანა სიმბოლურ-ალეგორიული სახეებით გადმოსცემდა სამშობლოს მძიმე მდგომარეობას, რაც განაპირობებდა მის ლექსთა ელეგიურ ტონს ("ოცნება პატიმრისა", "გზააბნეული"). ბაჩანას შემოქმედებაში განსაკუთრებული ადგილი ეთმობა ბუნებას, როგორც ადამიანის ცხოვრებაში მონაწილე ყოვლისშემძლე ძალას. პოემაში „თაღლაურა" (1884), „ნანაის სიმღერა" (1889), „საფრთხე" (1891) პოეტი მთიელთა ყოფა-ცხოვრებას აღწერს; პოემა-რომანში „წაწლობა" (1919–1924) ფშავის თემის ზოგიერთი წეს-ჩვეულების დრომოჭმულობას ააშკარავებს.

დაკრძალულია მწერალთა და საზოგადო მოღვაწეთა დიდუბის პანთეონში. თბილისში არსებობს მისი სახელობის ქუჩა.

ლიტერატურა
----------

* *ხუციშვილი ს.*, ქართული საბჭოთა ენციკლოპედია, ტ. 2, თბ. 1977. — გვ. 252.

* *ხუციშვილი ს.*, ენციკლოპედია „საქართველო", ტ. 1, თბ. 1997. — გვ. 380.

* ზ. ბაბუნაშვილი, თ. ნოზაძე, „მამულიშვილთა სავანე", გვ. 79, თბ. 1994
**დიდი სამამულო ომი** (რუს. Великая Отечественная война) — ტერმინი, რომელიც რუსეთსა და ყოფილი საბჭოთა კავშირის ზოგიერთ ქვეყანაში ნაცისტურ გერმანიასა და მისი მოკავშირეების საბჭოთა კავშირთან 1941—1945 წლების ომის აღნიშვნისთვის გამოიყენება. ყოფილი საბჭოთა კავშირის გარდა, ეს ტერმინი თითქმის არცერთ სხვა ქვეყანაში არ გამოიყენება. სამეცნიერო და აკადემიურ ლიტერატურაში ტერმინ „სამამულო ომის" მეშვეობით აღმნიშვნელ მოვლენებთან ყველაზე დაახლოებულია ტერმინი „აღმოსავლეთის ფრონტი".

ტერმინის წარმოშობა და გამოყენება დაკავშირებულია საბჭოთა პროპაგანდის მიერ ომის პირველ წლებში სსრკ-სა და ნაცისტურ გერმანიას შორის არსებული სამოკავშირეო ურთიერთობისა, და ამ ურთიერთობების ფარგლებში, საბჭოთა ქმედებების დამალვის მცდელობასთან. საბჭოთა ისტორიოგრაფიაში ტერმინი *„სამამულო ომი"* არ მოიცავდა არც მოლოტოვ-რიბენტროპის პაქტის სახელით ცნობილ თავდაუსხმელობის ხელშეკრულებას სსრკ-სა და ნაცისტურ გერმანიას შორის, არც პოლონეთის საბჭოთა ოკუპაციას, არც ბალტიის ქვეყნების საბჭოთა ოკუპაციაა, არც ბესარაბიისა და ჩრდილოეთ ბუკოვინას ოკუპაციას საბჭოთა კავშირის მიერ და არც „ზამთრის ომს" სსრკ-სა და ფინეთს შორის. 

საბჭოთა კავშირში ტერმინის საკრალიზაციასა და პროპაგანდისტული მიზნებით გამოყენებაზე საუბრობს ქართველი ისტორიკოსი ლაშა ოთხმეზური. საკუთარ სტატიაში „დიდი სამამულო ომის მითები" ის აღნიშნავს, რომ მეორე მსოფლიო ომის დასრულების შემდეგ საბჭოთა კავშირმა შექმნა ნამდვილი რელიგია თავისი კრედოთი, ლიტურგიით, წმინდა ადგილებითა და წმინდანების პანთეონით. ამ რელიგიის კრედოს მიხედვით, ომი დაიწყო 1941 წლის 22 ივნისს. იგი ასევე აღნიშნავს, რომ „1945 წლიდან მოყოლებული საბჭოთა ცენზურა (დღეს კი მისი მემკვიდრე რუსეთის ცენზურა) ფხიზლად ადევნებდა (და ადევნებს) თვალყურს, რომ არავის და არაფერს შეებღალა რწმენის კრედო, არავის გადაეხვია მისგან, ეჭვი არავის გასჩენოდა. ყოველთვის, როცა კომუნისტური ან რუსეთის რეჟიმი სუსტია, იგი საშველად მიმართავს დიდი სამამულო ომის სიმბოლოებს, რათა ამით გაამართლოს თავისი უძლურება ან, პირიქით, ძალის გამოყენება. თუ საბჭოთა ეპოქაში, როდესაც კომუნისტური პარტია უუნარო აღმოჩნდა, შეესრულებინა „დიადი ოქტომბრის" დაპირებები და კომუნიზმის უმთავრეს მონაპოვრად მეორე მსოფლიო ომში გამარჯვება გამოაცხადა, დღეს ეს მითი პუტინის სამხედრო ექსპანსიას ემსახურება."

საბრძოლო მოქმედებები
--------------------

იხილეთ აგრეთვე
--------------

* აღმოსავლეთის ფრონტი
* მეორე მსოფლიო ომი

სქოლიო
------

1. 1 2  Davies, Norman (2006). „Phase 1, 1939-1941: the era of the Nazi-Soviet pact", *Europe at War 1939–1945: No Simple Victory*. London:  Macmillan,   გვ. 153–155. ISBN 9780333692851. OCLC 70401618.
2. 1 2 3  დიდი სამამულო ომის მითები, რადიო თავისუფლება, მაისი 09, 2015]

რესურსები ინტერნეტში
--------------------

* Подвиг Народа в Великой Отечественной войне 1941—1945 гг.
* Обобщённый банк данных «Мемориал»დაარქივებული 2012-05-10 საიტზე Wayback Machine.
* Помните нас!
* Воинские памятники
* Книга памяти Украины დაარქივებული 2016-05-04 საიტზე Wayback Machine.
ჰიჯრან ჰუსეინოვა
**ჰიჯრან ქამრან ქიზი ჰუსეინოვა** (აზერ. Hicran Hüseynova Kamran qızı; დ. 13 აგვისტო, 1955) — აზერბაიჯანელი პროფესორი, აზერბაიჯანის რესპუბლიკის ოჯახის, ქალთა და ბავშთა საქმეების სახელმწიფო კომიტეტის თავმჯდომარე.

ადრეული წლები
-------------

ჰიჯრან ჰუსეინოვა დაიბადა 1955 წლის, 13 აგვისტოს, აზერბაიჯანის სსრ-ის დედაქალაქ ბაქოში. 1972 წელს საშუალო სკოლის დასრულების შემდეგ, ჰუსეინოვა აზერბაიჯანის სახელმწიფო უნივერსიტეტის ისტორიის მიმართულებაზე ჩაირიცხა და სწავლა 1977 წელს დაასრულა. 1977-1978 წლებში მუშაობდა ბაქოს No. 189-ე საშუალო სკოლაში. 1985 წელს მიიღო ისტორიის ფილოსოფიის დოქტორის ხარისხი, ხოლო 2001 წელს პოლიტიკის მეცნიერების ფილოსოფიის დოქტორის ხარისხი. 1988 წლიდან ასწავლის აზერბაიჯანის სახელმწიფო უნივერსიტეტში. 2006 წლიდან არის აზერბაიჯანის სახელმწიფო უნივერსიტეტის დიპლომატიისა და თანამედროვე ინტეგრაციული პროცესების განყოფილების პროფესორი და დირექტორი.

პოლიტიკური კარიერა
------------------

ჰიჯრან ჰუსეინოვას კარიერა ბაქოს 189-ე საჯარო სკოლაში მასწავლებლობით დაიწყო. ამ პერიოდში იგი დაჯილდოვდა აზერბაიჯანის რესპუბლიკის საუკეთესო ახალგაზრდა მასწავლებლის მედლით. 1978 წლიდან ბაქოს სახელმწიფო უნივერსიტეტში აღმოსავლეთმცოდნეობისა და ისტორიის დეპარტამენტებში ასწავლიდა. 1985 წელს პოლიტიკის ისტორიის ფილოსოფიის დოქტორის ხარისხი მოიპოვა, ხოლო 1992 წელს საერთაშორისო ურთიერთობათა მიმართულების ასოცირებული პროფესორი გახდა. ასწავლიდა შემდეგ კურსებს: საერთაშორისო ურთიერთობა ისტორია, თანამედროვე ინტეგრაციის პროცესი, ლობირება და დიასპორა საერთაშორისო ურთიერთობებში. აირჩიეს ბაქოს სახელმწიფო უნივერსიტეტის სამეცნიერო საბჭოს მუდმივ წევრად. 1996 წლიდან გახდა საერთაშორისო პროგრამა *TEMPUS TASCIS*-ის მთავარი მონაწილე და ლექციებს კითხულობდა საფრანგეთსა და იტალიაში. ხელი შეუწყო აზერბაიჯანისა და საფრანგეთის უნივერსიტეტების კოლაბორაციას. 1998-1999 წლებში მონაწილეობდა აზერბაიჯანის ახალგაზრდულ და აზერბაიჯანის ქალთა კონგრესებში. 1998 წელს გამოსცა მონოგრაფია „აზერბაიჯანი ევროპული ინტეგრაციის სისტემაში". 1999 წლიდან ხელმძღვანელობდა ქალთა პრობლემების სახელმწიფო კომიტეტის საერთაშორისო ურთიერთობათა დეპარტამენტს.

ჯილდოები
--------

2006 წლის დეკემბერში აზერბაიჯანიც დემოკრატიულმა საზოგადოებრივმა ცენტრმა ქალთა უფლებების დაცვის სფეროში გაწეული ღვაწლის გამო ჰუსეინოვა ეროვნული ჯილდოთი, *Gizil Buta* დააჯილდოვა. იმავე წელს ჰუსეინოვამ მშვიდობის ელჩის ჯილდო მიიღო. 2007 წელს გენდერული თანასწორობის რეკლამირებისთვის გაღებული მნიშვნელოვანი წვლილისა და ქალთა ჩართულობის ამაღლებაში შეტანილი წვლილის გამო ჰუსეინოვას UNIFEM-ის სერთიფიკატი გადაეცა. მომდევნო წელს ერებს შორის მეგობრული ურთიერთობების გაძლიერებისა და კულტურული ტრადიციების დაცვისთვის ქალთა საერთაშორისო ფორუმმა *Pulse of the Planet* ჰუსეინოვას მშვიდობისა და მეგობრობის დიპლომი გადასცა. 2010 წელს საფრანგეთის პრეზიდენტმა პროფესორი ეროვნული ჯილდოთი - ღირსების ორდენით - დააჯილდოვა. აზერბაიჯანის რესპუბლიკაში სოციალურ და პოლიტიკურ პროცესებში აქტიური მონაწილეობის გამო ჰიჯრან ჰუსეინოვა 2015 წლის 12 აგვისტოს *Shohrat* ორდენით დაჯილდოვდა.

იხილეთ აგრეთვე
--------------

* ქალები აზერბაიჯანში

რესურსები ინტერნეტში
--------------------

* Bakı Dövlət Universiteti. Hüseynova Hicran Kamran qızı. ციტირების თარიღი: 2010-11-30.
**SMITE** — ონლაინ ვიდეო თამაში, შექმნილი Hi-Rez Studios მიერ, Microsoft Windows-ის, PlayStation 4-ის და Xbox One–ის თვის. Smite-ში მოთამაშე ირჩევს ერთ გმირს ან ღმერთს ბერძნული, ეგვიპტური, რომაული, ინდური, სკანდინავიური, ჩინური, იაპონური ან მეზოამერიკული მითოლოგიიდან და იწყებს არენაზე ბრძოლას.

თამაშის პროცესი
---------------

მოთამაშეები ირჩევენ არენას, მოედანს სადაც გაიმართება ბრძოლა, ამის შემდეგ აირჩევენ გმირს ან ღმერთს, სხვადასხვა მითოლოგიიდან, რომლითაც ჩაერთვებიან ბრძოლაში, არჩეულ არენაზე. იქმნება ორი დაპირისპირბული ჯგუფი. ყოველ მოთამაშეს თამაშის დაწყებისას ეძლევა ოქრო (ჩვეულებრივ 1,500) რომ იყიდოს საწყისი ნივთები, რომლებიც აძლიერებენ არჩეული ღმერთის შესაძლებლობებს. მოთამაშის მიზანია გაანადგუროს მტრის კოშკები, ფენიქსები და ბოლოს ტიტანი, ჯგუფი, რომელიც მტრის ტიტანს გაანადგურებს გამარჯვებული გახდება. მოთმაშე რომელიც თამაშს დატოვებს ავტომატურად დეზერტირი ხდება და რამდენიმე საათით ეზღუდება თამაშის შესაძლებლობა. 

თამაშის დროს ხელმისაწვდომია საერთო ხმოვანი და ბეჭდური ჩათი ჯგუფის წევრებისათვის.

კრიტიკოსების შეფასება
---------------------

გამოსვლის შემდეგ თამაშმა მიიღო საკმაოდ კარგი შეფასება კრიტიკოსებისგან.  თამაში ფლობს 83 ქულას Metacritic–ზე და 87.62%–ს GameRankings–ზე,

რესურსები ინტერნეტში
--------------------

* 

* ოფიციალური საიტი

სქოლიო
------

1. 1 2 3  Smite reviews. ციტირების თარიღი: March 26, 2014.
2. ↑  SMITE.  დაარქივებულია ორიგინალიდან — 2016-04-29. ციტირების თარიღი: 2016-06-22.
3. 1 2 3  Smite reviews. ციტირების თარიღი: March 26, 2014.
4. ↑  SMITE. *Metacritic*.
5. 1 2  Hicks, Tyler. I'm smitten.. Gamespot. ციტირების თარიღი: March 25, 2014.
6. 1 2  Jackson, Leah B.. ALMIGHTY BATTLE. IGN. ციტირების თარიღი: March 25, 2014.
**აგათა ბარბარა** (დ. 11 მარტი, 1923, ზაბარი — გ. 4 თებერვალი, 2002, ზაბარი) — მალტის პირველი ქალი პრეზიდენტი (1982-1987). დაიბადა ჯოზეფ და ანტონია ბარბარების ცხრაშვილიან ოჯახში. განათლებით ფილოლოგი.

კარიერა
-------

1940-1947 წლებში იყო საშუალო სკოლის პედაგოგი. 1955-1958 და 1971-1974 წლებში დომინიკ მინტოფისა და უგო მიფსუდ ბონიჩის მთავრობებში ეკავა განათლების მინისტრის თანამდებობა. 1982 წლის 16 თებერვალს აირჩიეს ქვეყნის პრეზიდენტად. 1987 წლის 15 თებერვალს ხუთწლიანი ვადის გასვლისთანავე გადადგა თანამდებობიდან, აქტიურ პოლიტიკურ ცხოვრებას ჩამშორდა და საცხოვრებლად გადავიდა მშობლიურ ქალაქ ზაბარში. სადაც გარდაიცვალა კიდეც 2002 წელს.

2006 წლის 26 აპრილს მალტის პრეზიდენტმა ედუარდ ფენეჩ ადამიმ ქალაქ ზაბარის ცენტრალურ მოედანზე საზეიმოდ გახსნა აგათა ბარბარას მონუმენტი.

იხილეთ აგრეთვე
--------------

* ქალი პრეზიდენტების სია

რესურსები ინტერნეტში
--------------------

* ოფიციალური ბიოგრაფია დაარქივებული 2001-11-21 საიტზე Wayback Machine.

|
|  |
|
| წინამორბედი:ალბერტ ჰიზლერი | **მალტის პრეზიდენტი**1982 – 1987  | შემდეგი:პოლ შვერები |

|  |  |  |  |
| --- | --- | --- | --- |
| 

| ხ • გ • რ
მალტის პრეზიდენტები |
| --- |
|  |
| 
* ანტონი მამო
* ანტონ ბუტიჯიჩი
* ალბერტ ჰიზლერი
* აგათა ბარბარა
* პოლ შვერები
* ჩენსუ ტაბონე
* უგო მიფსუდ ბონიჩი
* გვიდო დე მარკო
* ედუარდ ფენეჩ ადამი
* ჯორჯ აბელა
* მარი-ლუიზ კოლეირო-პრეკა
* ჯორჯ ველა
 |

 |
**შტრომის სახლი** (რუს. Дом Штрома) — რეგიონალური მნიშვნელობის კულტურული მემკვიდრეობის ძეგლი. მდებარეობს დონის როსტოვში, რუსეთის ფედერაცია. აგებულია XX საუკუნის დასაწყისში, ქალაქის ისტორიულ ნაწილში არქიტექტორ ლეონიდ ებერგის მიერ. 

სავაჭრო სახლის მისამართი: რუსეთის ფედერაცია, როსტოვის ოლქი, დონის როსტოვი, დიდი სადოვაიის ქუჩა № 89․

ისტორია
-------

1910-იან წლებში არქიტექტორი ლეონიდ თევდორეს ძე ებერგი მხოლოდ იწყებდა თავის პროფესიულ მოღვაწეობას. 1911 წელს მან დაასრულა სწავლა მოსკოვის ფერწერის, ქანდაკებისა და ხუროთმოძღვრების სასწავლებელში და გააგზავნეს დონის როსტოვის წამყვანი მშენებლის თანამდებობაზე სამუშაოდ. ამ პერიოდში მან გაიცნო ცნობილი როსტოველები, კერძოდ ბანკირი ალექსანდრე მიხეილის ძე შტრომი, რომელიც სწორედ ამ პერიოდისათვის ეძებდა არქიტექტორს შემოსავლების სახლის ასაშენებლად. მისი არჩევანი შეჩერდა ლეონიდ ებერგზე. ახალგაზრდა არქიტექტორმა დაიწყო მუშაობა ხუთასრთულიანი საშემოსავლო სახლის დაგეგმარებასა და მშენებლობაზე. ორი წლის შემდეგ პროექტზე მუშაობა დაასრულა. 1912 წლისათვის ხუთსართულიანი ნაგებობაც დასრულებული იყო, ხოლო სახლის ასაგებად გამოყოფილი კრედიტი - გადახდილი. შემოსავლების სახლის ფასადზე დაკიდეს მემორიალური დაფა, რომელიც გვამცნობდა, რომ სახლი ააგეს რომანოვების ტახტზე ასვლის 300 წლისთავის აღსანიშნავად. მემორიალური დაფა სახლის ფასადზე ეკიდა 1950-იანი წლების დასაწყისამდე. შტრომის საშემოსავლო სახლის აშენების შემდეგ ლეონიდ ებერგმა განახორციელა სხვა სამშენებლო სამუშაოები დონის როსტოვში.

სქოლიო
------

1. 1 2  Звездный дом
2. 1 2  О внесении изменений в постановление министерства культуры Ростовской области от 03.03.2016 года № 123.  დაარქივებულია ორიგინალიდან — 06.03.2017. ციტირების თარიღი: 07.11.2017.
3. 1 2  Л. Ф. Эберг — ведущий архитектор Ростова первой половины XX века.  დაარქივებულია ორიგინალიდან — 2017-03-06. ციტირების თარიღი: 2017-11-08.
4. ↑  Архитектурное наследство Эбергов становится ненужным Ростову.  დაარქივებულია ორიგინალიდან — 2022-04-11. ციტირების თარიღი: 2017-11-08.